

LĒMUMS

Ādažos, Ādažu novadā

2025. gada 31. janvārī **Nr. 43**

**Par grozījumiem Ādažu novada pašvaldības domes 2024. gada 28. novembra lēmumā Nr. 475 “Par dalību pasākuma “Atkritumu dalītā vākšana” projektu iesniegumu otrajā atlases kārtā”**

Ādažu novada pašvaldības dome 2024. gada 28. novembrī pieņēma lēmumu Nr. 475 “Par dalību pasākuma “Atkritumu dalītā vākšana” projektu iesniegumu otrajā atlases kārtā” un atbalstīja pašvaldības aģentūras “Carnikavas komunālserviss” (turpmāk – Aģentūra) projekta “Šķiroto atkritumu savākšanas laukums Laivu ielā 12, Carnikavā” (turpmāk – Projekts) iesniegšanu dalībai 2.2.2.2. pasākuma “Atkritumu dalītā vākšana” projektu iesniegumu otrās atlases kārtas iesniegumu atlasē.

Ādažu novada pašvaldība 2025. gada 30. janvārī pieņēma lēmumu Nr. 2 “Par grozījumiem Ādažu novada pašvaldības domes 2024. gada 28. novembra lēmumā Nr. 475 “Par dalību pasākuma “Atkritumu dalītā vākšana” projektu iesniegumu otrajā atlases kārtā””, kura lemjošajā daļā tika norādīts, ka Aģentūrai 2026.gada budžeta projektā jāiekļauj 186 061,29 *euro*, kas ir nekorekta, jo Aģentūrai 2026. gada budžeta projektā jāiekļauj 202 312,20 *euro.* Kļūda radās matemātiskajos aprēķinos.

Saskaņā ar Aģentūras un SIA “Evolution Road” 2019. gada 5. aprīļa pakalpojuma līgumu Nr. 2019/38, tika veikta šķiroto atkritumu savākšanas laukuma Laivu ielā 12, Carnikavā, būvprojekta izstrāde (turpmāk – Būvprojekts), kura kopējās izmaksas ir 8893,50 *euro*. Savukārt saskaņā ar 2024. gada 2. decembra līgumu Nr. 02-20.1/24/211 tika veikta Būvprojekta un inženiertopogrāfiskās izpētes uzmērīšanas aktualizācija, kuras kopējās izmaksas ir 4356 *euro* (bija plānoti 3500 *euro*). Minētās izmaksas kopā 13 249,50 *euro* apmērā ir ārpusprojekta izmaksas, ko sedz Aģentūra.

Saskaņā ar Aģentūras un SIA “Laurus konsultācijas” 2024.gada 29.novembra līgumu Nr. 02-20.1/24/210, tika veikta Projekta izmaksu un ieguvumu analīze, kuras kopējās izmaksas ir 2500 *euro.* Pamatojoties uz iepriekš minēto, Aģentūras 2025.gada budžetā jāiekļauj 6856 *euro* (t.sk., būvprojekta aktualizācijai 4356 *euro* un izmaksu un ieguvumu analīzes izstrādei 2500 *euro).*

Aktualizētā Būvprojekta tāme paredz, ka kopējās plānotās būvdarbu izmaksas sastāda 220 553,54 *euro*. Projektā plānotas arī autoruzraudzības izmaksas 2000 *euro* apmērā un būvuzraudzības izmaksas 8000 *euro* apmērā, kā rezultātā kopējās Projekta būvniecības izmaksas sastāda 230 553,54 *euro*. Vismaz 5 % no kopējām attiecināmajām izmaksām jāparedz sabiedrības informēšanas un izglītošanas pasākumiem, t.i., 14 000 *euro*. Kopā Projekta attiecināmās izmaksas ir 244 553,54 *euro*.

Projekta provizoriskās kopējās izmaksas paredzētas 257 803,04 *euro*, ieskaitot PVN, ko veido attiecināmās izmaksas 244 553,54 *euro* (t.sk., Kohēzijas fonda finansējums 140 804,45 *euro* un pašvaldības finansējums 103 749,09 *euro*)un ārpusprojekta izmaksas 13 249,50 *euro* apmērā.

Aģentūra var saņemt avansa maksājumu līdz 30 % no Kohēzijas fonda finansējuma kopsummas 42 241,34 *euro* apmērā. Aģentūras 2026. gada budžeta tāmē nepieciešams paredzēt finansējumu 202 312,20 *euro* apmērā (t.sk. līdzfinansējums 103 749,09 *euro* un priekšfinansējums 98 563,11 *euro*).

Pamatojoties uz Pašvaldību likuma 4. panta pirmās daļas 2. punktu, Atkritumu apsaimniekošanas 8. panta pirmās daļas otro punktu, Ādažu novada pašvaldības dome

**NOLEMJ:**

1. Veikt grozījumus Ādažu novada pašvaldības domes 2024. gada 28. novembra lēmumā Nr. 475 “Par dalību pasākuma “Atkritumu dalītā vākšana” projektu iesniegumu otrajā atlases kārtā” (turpmāk – Lēmums), un izteikt lemjošās daļas 2. punktu šādā jaunā redakcijā:

“2. Aģentūrai iekļaut pašvaldības 2025. gada budžeta projektā finansējumu 6856 *euro* (t.sk., būvprojekta aktualizācijai 4356 *euro* un izmaksu un ieguvumu analīzes izstrādei 2500 *euro)*, un 2026. gada budžeta projektā 202 312,20 *euro* (t.sk. līdzfinansējums 103 749,09 *euro* un priekšfinansējums 98 563,11 *euro*).”

1. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU